

**Võrreldavate pakkumuste korraldamine**

**fototeenuse osutamiseks**

22.01.2025

Otsime koostööpartnerit, kes osutab fototeenust Tallinnas 28. jaanuaril 2025 toimuval Kultuuririkkuse aasta tänugalal.

1.TAUSTAINFO

Teisipäeval, 28. jaanuaril 2025 kell 15-17 viime Eesti esindushoones (Toom-Rüütli tänav 2, Tallinn) läbi kultuuririkkuse aasta tänugala, mille käigus täname teema-aasta läbiviimisele kaasa aidanud koostööpartereid. Tänugalale on oodata ligikaudu 110 inimest, sh kultuuriminister. Kava, sh ruumide pildid: <https://docs.google.com/spreadsheets/d/1ftOnin72ODUYavrqn-thXdyy4pThBUyj/edit?usp=sharing&ouid=102702886096519712744&rtpof=true&sd=true>

2. TELLITAV TEENUS

Soovime tellida teenuse, mille osutamise tulemusena saame fotod kultuuririkkuse aasta tänuürituselt. Teenuse kood CPV klassifikaatori kohaselt on 79961000-8, so fotograafiateenused.

Vajame:

1) Samal päeval, 28. jaanuaril kell 20 ühispilte

Ühispildi saab teha trepil, mis viib fuajeest teisele korrusele. Võiv vaja minna täiendavat valgust.

2) Järgmisel päeval, 29. jaanuaril kell 9 pilte tunnustamisest (sh kõned, muusikapala, meenete üleandmine)

3) Järgmisel päeval, 29. jaanuaril kell 15 ülejäänud pilte (sh fotoseina taustal, tort ja selle lahtilõikamine)

Sündmusel on kavas kasutada kaks fotoseina (tunnustamise kohas Maapäeva saalis ja tervituse paigas Kunsti saalis). Mõlemal juhul võib vaja minna täiendavat vagustust.

Kõiki pilte on plaanis jagada osalejatelele ja sotsiaalmeedias.

3. PAKKUMUSE ESITAMINE

Pakkumuse palume saata hiljemalt reedel, 24. jaanuaril kell 10.00 meilile elmira.hozjaitsikova@integratsioon.ee. Pakkumuses palume välja tuua vähemalt järgmist:

1) kinnitus, et olete valmis osutama teenust vastavalt pakkumuskutse punktis 2 toodud ootustele; kaasatud fotograafi(de) nime(d);

2) pakutava teenuse kogumaksumus (käibemaksuga ja ilma käibemaksuta);

3) pakkumuse koostaja nimi ja ametikoht või seos pakkujaga;

4) ettevõtte ärinimi ning registrikood, kelle nimel pakkumus koostatakse.

4. PAKKUMUSTE VÕRDLEMINE

Edukas on madalaima maksumusega pakkumus.

Maksuvõlgnevusega pakkujat edukaks ei kuulutata.

Tagame pakkumusele konfidentsiaalsuse.

PAKKUJATE TEAVITAMINE

Teavitame hindamistulemusest hiljemalt 24. jaanuaril 2025.

6. KOOSTÖÖ

Tasustame osutatud teenuse e-arve alusel. Pärast teenuse osutamist palume esitada e-arve, mille maksetähtaeg peab olema vähemalt 14 päeva. Arvel peab olema tellija aadress (Integratsiooni Sihtasutus, Linda 2, 20309 Narva), kontaktisiku nimi (Alena Stadnik) ja pakkumuskutsele kohane selgitus (Kultuuririkkuse aasta tänugala).

7. TÄIENDAV INFO KÄESOLEVA PAKKUMUSKUTSE KOHTA

Täpsustavad küsimused on teretulnud kuni 23. jaanuari kella 12.00-ni meiliaadressil alena.stadnik@integratsioon.ee. Vastame hiljemalt 23. jaanuaril kell 17.00 ja saadame vastuseid kõigile, kellele oleme kutset saatnud.

Täiendavatele küsimustele vastab kultuuririkkuse aasta teavitusjuht: Alena Stadnik, e-post alena.stadnik@integratsioon.ee.